Ajanmukainen parannus postilaitoksessamme
Ajanmukainen parannus postilaitoksessamme. Säännöllinen postinkuljetus tulee ensi kesänä toimeenpantavaksi pienemmillä höyrylaivoilla, jotka säännöllisesti poikkeevat sellaisiin paikkoihin, missä yleisöä asuu. Tämä postinkuljetus tulee käsittämään yksinkertaisia postilähetyksiä ja sanomalehtiä, ja tapahtuu se postilaitoksen tavallisia kuljetusmaksuja vastaan ja sen valvonnanalaisena. Lähetykset pannaan osittain säkkeihin ja postipaketteihin, osittain kirjelaatikkoihin. Nämät kirjelaatikot tyhjentää joko postitoimiston hoitaja niillä seuduilla, missä sellaisia on, tahi höyrylaivan päällikkö taikka perämies kunkin laiturin luona, jolloin sinne osotetut lähetykset annetaan adressatille, tämän asiamiehelle tahi pannaan kirjelaatikkoon, milloin sellainen laiturilla on. Lähetysten postimerkkeihin painetaan, ennenkuin ne annetaan, laivan nimileima. Kussakin täten postia kuljettavassa laivassa myydään kirjekortteja ja postimerkkejä.

[Lähde: Uusi Suometar 27.4. sivu 3]

Anonyymi
Merenkulku
Posti
Uusi Suometar
1890